**וילהלם הראשון, הנסיך הבוחר מהסן** (בגרמנית: **Wilhelm I. Kurfürst von Hessen**;‏ 3 ביוני 1743 – 27 בפברואר 1821), היה רוזן הסן-קאסל, ולאחר מכן הנסיך הבוחר של הסן, ושלט בנסיכות בתקופת המלחמות הנפוליאוניות.

ביוגרפיה
--------

### ילדותו

וילהלם נולד ב-3 ביוני 1743 בקאסל לאביו פרידריך, שהיה מאוחר יותר רוזן הסן-קאסל, ולאמו מרי, נסיכת בריטניה, בתו של ג'ורג' השני, מלך בריטניה. בשנת 1747 נטש אביו את המשפחה וחזר לנצרות הקתולית, ובשנת 1755 בוטלו נישואי הוריו באופן רשמי. לאחר פרידתם של הוריו, עברו וילהלם, אמו ואחיו לדנמרק, שם התגוררה אחות אמם לואיז, נסיכת בריטניה, אשת פרדריק החמישי, מלך דנמרק. בשנת 1754 העניק סבו של וילהלם וילהלם השמיני, רוזן הסן-קאסל לווילהלם את רוזנות הנאו, שהייתה רוזנות קטנה מדרום לרוזנות הסן-קאסל.

### נישואיו

ב-1 בספטמבר 1764 התחתן וילהלם עם בת דודתו וילהלמינה קרולינה, נסיכת דנמרק, בתם של פרדריק החמישי, מלך דנמרק ולואיז, נסיכת בריטניה, והתגורר עימה בדנמרק עד 1785. בשנת 1766 התחתן אחיו של וילהלם קרל, נסיך הסן-קאסל עם לואיזה, נסיכת דנמרק, שהייתה אחותה של אשתו של וילהלם.

### שלטונו

ב-31 באוקטובר 1785 עלה וילהלם לשלטון בתור "וילהלם התשיעי, רוזן הסן-קאסל", וירש הון עצום מאביו. וילהלם מינה את מאיר אנשל רוטשילד אבי משפחת רוטשילד הידועה למפקח על כל נכסיו ועזבונו.

וילהלם השתתף בלחימה כנגד צרפת המהפכנית, כחלק מהקואליציה האנטי-צרפתית הראשונה, ובשנת 1795 חתם על שלום בזל. בשנת 1801 אולץ וילהלם לוותר על שטחי הנסיכות בגדה השמאלית של הריין, אך קיבל כפיצוי שטחים מנסיכות הבוחר ממיינץ. בשנת 1803 שודרגה הרוזנות למעמד של נסיכות הבוחר, ווילהלם קיבל את התואר "וילהלם הראשון, הנסיך הבוחר מהסן", תואר שנשמר בידי וילהלם אף לאחר פירוק האימפריה הרומית הקדושה.

בשנת 1806 חתם וילהלם על הסכם נייטרליות עם נפוליאון, אך לאחר קרב ינה וקרב אאורשטט ושלום טילזיט, כבש נפוליאון את הנסיכות וגירש את וילהלם, וצירף את שטחי הנסיכות לממלכת וסטפאליה. וילהלם מסר את כל הונו למאיר אנשל רוטשילד שישמור עליו מפני הצרפתים, והלה שמר על כספי וילהלם עד שובו לשלטון.

לאחר קרב לייפציג גורשו הצרפתים משטחי הנסיכות, וב-21 בנובמבר 1813 חזר וילהלם לשלוט בנסיכות. ב-2 בדצמבר 1813 חתם וילהלם על הסכם עם מדינות הקואליציה, שבו הוסכם כי יוחזר לנסיכות כל השטחים שנלקחו ממנה, וכי תונהג מחדש החוקה שהייתה נהוגה בנסיכות קודם הכיבוש, אולם נדחתה בקשתו של וילהלם לקבל את תואר "מלך הקַטֶנִים".

ניסיונות לשנות את החוקה בנסיכות, נדחו על ידי וילהלם בתמיכת קלמנס פון מטרניך. ב-27 בפברואר 1821 מת וילהלם בעיר קאסל, ובמקומו עלה בנו וילהלם השני, הנסיך הבוחר מהסן לשלטון.

משפחתו
------

בשנת 1764 התחתן וילהלם עם בת דודתו וילהלמינה קרולינה, נסיכת דנמרק, בתם של פרדריק החמישי, מלך דנמרק ולואיז, נסיכת בריטניה, ממנה נולדו לו 4 ילדים:

* מריה פרדריקה מהסן-קאסל (1768–1839), התחתנה עם אלכסיוס פרידריך כריסטיאן, דוכס אנהלט-ברנבורג
* קרולינה אמליה מהסן-קאסל (1771–1848), התחתנה עם אוגוסט, דוכס סקסוניה-גותה-אלטנבורג
* פרידריך (1772–1784)
* וילהלם השני, הנסיך הבוחר מהסן (1777–1847)

בנוסף היו לווילהלם למעלה מ-20 ילדים לא חוקיים מפילגשיו השונות, שלכולם הוא דאג לפרנס מכספו.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| קרל, רוזן הסן-קאסל |   | מריה אמיליה מקורלנד |   | מוריץ וילהלם, דוכס סקסוניה-צייץ |   | מריה אמיליה מברנדנבורג |   | ג'ורג' הראשון, מלך בריטניה |   | סופיה דורותיאה, דוכסית בראונשווייג-צלה |   | יוהאן פרידריך, מרקיז ברנדנבורג-אנסבך |   | אלאונורה ארדמוטה, נסיכת סקסוניה-אייזנך |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | וילהלם השמיני, רוזן הסן-קאסל |   |   |   |   |   | דורותיאה וילהלמינה מסקסוניה-צייץ |   |   |   |   |   | ג'ורג' השני, מלך בריטניה |   |   |   |   |   | קרולין, מרקיזת ברנדנבורג-אנסבך |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | פרידריך השני, רוזן הסן-קאסל |   |   |   |   |   |   |   |   |   |   |   |   |   | מרי, נסיכת בריטניה הגדולה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **וילהלם הראשון, הנסיך הבוחר מהסן** |
|

קישורים חיצוניים
----------------

ויקישיתוף מדיה וקבצים בנושא **וילהלם הראשון, הנסיך הבוחר מהסן** בוויקישיתוף
* בית רוזנות הסן-קאסל
* בית המלוכה של דנמרק
* מאמר ב-ADB(הקישור אינו פעיל)
* האנציקלופדיה היהודית
* וילהלם הראשון, הנסיך הבוחר מהסן, באתר "Find a Grave" (באנגלית)

הערות שוליים
------------

1. ↑  מסופר שרוטשילד מסר את כל כספו לצרפתים בתור רכושו של וילהלם, כדי לא לפגוע בכספי וילהלם שהיו מופקדים אצלו

  


|  |
| --- |
| **וילהלם הראשון, הנסיך הבוחר מהסן**  בית הסן  נולד:3 ביוני 1743 מת:27 בפברואר 1821 |
| **וילהלם השמיני** | **רוזנות הסן-הנאו  1760–1821** | **שדרוג המדינה** |
| **פרידריך השני** | **רוזנות הסן-קאסל  1785–1821** |
| **הקמה חדשה** | **נסיכות הבוחר מהסן  1803–1821** | **וילהלם השני** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007391852005171
* BnF: cb14976055f (data)
* GND: 118807323
* ISNI: 0000 0003 8227 1607
* LCCN: nr98017123
* NTA: 138725969
* SNAC: w6m91pqk
* SUDOC: 122618858
* VIAF: 264553004
* WorldCat: lccn-nr98017123

 |